# Rinofima

El rinofima és un nas gran, bulbós i vermellós, amb tumoracions nodulars benignes de creixement progressiu causades per la infiltració granulomatosa d'una rosàcia crònica no tractada. Alguns autors el consideren un subtipus poc freqüent de rosàcia (rosàcia fimatosa) i altres una entitat patològica diferenciada.

## Classificació

Hi ha diverses maneres de classificar aquest trastorn cutani. Habitualment, però, es categoritza en tres graus:
* Lleu: telangièctasis i hiperplàsia de la dermis.
* Moderat: hipertròfia cutània i petites nodularitats no confluents.
* Greu: presència massiva de nòduls de grans dimensions que modifiquen significativament la morfologia del nas. Els casos més greus podem mostrar trets histològics semblants a les de l'elefantiasi provocada pel limfedema crònic.
Sobre la base de les seves principals característiques clíniques i histològiques s'han descrit quatre tipus diferents de rinofima: glandular, fibrós, fibroangiomatós i actínic. Una variant singular des del punt de vista histopatològic és la quística.

## Signes i símptomes

El rinofima es caracteritza per un engruiximent fibrós del nas, amb porus prominents i de vegades amb pàpules. Es veu principalment en homes majors de 50 anys. Pot causar alteracions facials que alteren l'aparença personal i que provoquen un fort impacte psicològic quan la desfiguració arriba a un grau molt important. La creença que el rinofima és conseqüència de l'abús alcohòlic és errònia. De fet, afecta per igual a bevedors i no bevedors. No obstant això, hi ha una associació entre l'alcoholisme i les teleangièctasis facials, basada en l'efecte vasodilatador i ruboritzant de l'alcohol, que podria estar relacionada d'alguna manera amb els canvis vasculars que contribueixen a l'engruiximent de la pell del nas en certs individus.
Adesiara, el rinofima provoca deformitats nasals que comporten problemes respiratoris d'importància variable o dificulten la ingesta d'aliments. Infreqüentment, el rinofima es manifesta com una massa única localitzada a l'ala nasal, ben circumscrita i d'aspecte neoplàsic. Són molt pocs els casos de rinofima unilateral registrats a la literatura mèdica.
La concurrència de rinofima i carcinoma de cèl·lules basals (CCB) no és rara. Tot i així, l'aparició en aquesta malaltia nasal de la variant adenoide quística del CCB és un fet poc freqüent. De forma puntual, s'ha descrit el desenvolupament sincrònic de rinofima i limfoma difús de cèl·lules B grans (la forma més comuna de limfoma no hodgkinià en adults). Ocasionalment, poden observar-se angiosarcomes, schwannomes, limfomes cutanis primaris centrofol·liculars o carcinomes de cèl·lules escatoses nasals que tenen l'aparença d'un rinofima.
Poques vegades es presenta conjuntament amb un gnatofima o amb otofima i rosàcia telangiectàsica ensems. Per contra, la coincidència de rinofima y dermatitis seborreica no és gens inusual.

## Tractament

El tractament consisteix a pelar la major part dels teixits quirúrgicament (en casos no complicats, el procediment més senzill i econòmic és rasurar les lesions) emprant el bisturí en una primera fase de la intervenció per extirpar la massa tissular més gran i un instrument microdebridador després o fer servir un làser de diòxid de carboni, permetent que l'àrea nasal afectada regeneri la seva pell amb el temps. La dermoabrasió a baixa temperatura minimitza la hipopigmentació del dors del nas i la formació de cicatrius. Una altra possibilitat terapèutica és utilitzar un escàner làser de vapor de coure. Alguns especialistes prefereixen l'ús del làser Er:YAG (Erbium-doped Yttrium Aluminium Garnet Laser), el qual permet una ablació tissular molt precisa causant un dany tèrmic residual mínim i escassos efectes secundaris; no obstant això, té un efecte coagulant menor que els altres làsers i comporta un cert augment del risc d'hemorràgia intraoperatòria. De vegades, el teixit s'extirpa completament i s'empelta pell. Els empelts de matriu dèrmica acel·lular sintètica s'han emprat per reconstruir el nas després de l'excisió total de rinofimes. És aquesta una operació complexa de cirurgia estètica que té certes dificultats metodològiques a tenir en compte.
En alguns rinofimes avençats, el tractament amb radiofreqüència monopolar ha obtingut resultats molt satisfactoris.
La remissió del rinofima sense cap actuació quirúrgica és rara. El metronidazole, l'eritromicina o la doxiciclina s'utilitzen durant el postoperatori com a mesura profilàctica per tal d'evitar infeccions bacterianes. La isotretinoïna (un retinoide de primera generació) per via oral a baixes dosis, l'azitromicina (500 mg per setmana durant dotze setmanes) i l'aplicació tòpica de metronidazole o d'àcid nonandioic poden ser d'utilitat en casos lleus. Les preparacions de vitamina C tòpica al 5,0% (L-àcid ascórbic) es poden fer servir per reduir l'eritema, pel seu efecte antioxidant d'alliberament de radicals lliures.

## Referències

* ↑ Dick, MK; Patel, BC «Rhinophyma» (en anglès). StatPearls [Internet]. StatPearls Publishing LLC, 2020 Jun 30; NBK544373 (rev), pàgs: 10. PMID: 31335093 [Consulta: 1r agost 2020].
* ↑ Purohit, MP «Phymatous Rosacea» (en anglès). DoveMed.com, 2018; Des 22 (rev), pàgs: 8 [Consulta: 1r agost 2020].
* ↑ Tronocoso, A; Torrealba, R; Bozán, F; Lazo, Á «Rinofima severo» (en castellà). Rev Chil Cir, 2012 Abr; 64 (2), pp: 194-198. DOI: 10.4067/S0718-40262012000200015. ISSN: 0718-4026 [Consulta: 6 agost 2019].
* ↑ Pereira Dávalos, CI; Díaz Valle, RR; Rodríguez Soto, A «Clasificaciones del rinofima» (en castellà). Arch Hosp Calixto García, 2019 Maig-Ag; 7 (2), pp: 247-259. ISSN: 1728-6115 [Consulta: 16 novembre 2019].
* ↑ Aloi F, Tomasini C, Soro E, Pippione M «The clinicopathologic spectrum of rhinophyma» (en anglès). J Am Acad Dermatol, 2000 Mar; 42 (3), pp: 468-472. DOI: 10.1016/s0190-9622(00)90220-2. ISSN: 0190-9622. PMID: 10688718 [Consulta: 6 agost 2019].
* ↑ Neagu, TP; Al-Falah, K; Tiglis, M; Marcu, IG; Jecan, CR; et al «A Curious Case of Rhinophyma in a 73-Year-Old Patient» (en anglès). Mod Med, 2017 Jun; 24 (2), pp: 111-115. ISSN: 2360-2473 [Consulta: 15 novembre 2019].
* ↑ Mathur, NN; Kumar, S; Bothra, R; Dhawan, R; et al «Fibrous variant of rhinophyma» (en anglès). Indian J Otolaryngol Head Neck Surg, 2003 Jul; 55 (3), pp: 206–208. DOI: 10.1007/BF02991958. PMC: 3451138. PMID: 23119983 [Consulta: 1r agost 2020].
* ↑ Bilingsley, E «Rhinophyma (phymatous rosacea)» (en anglès). Decision Support in Medicine LLC, Dermatology. DermatologyAdvisor.com, 2019; Feb 15, pàgs: 8 [Consulta: 8 agost 2019].
* ↑ Gugic D, DeLair D, Vincek V «Unusual Cystic Variant of Rhinophyma» (en anglès). Cutis, 2007 Des; 80 (6), pp: 484-486. ISSN: 2326-6929. PMID: 18246880 [Consulta: 15 novembre 2019].
* ↑ Wong, D; Oakley, A «Rhinophyma» (en anglès). DermNet NZ: Topics A–Z, 2014; Mar (rev), pàgs: 3 [Consulta: 16 novembre 2019].
* ↑ Clarós, P; Sarr, M-C; Nyada, F-B; Clarós, A «Rhinophyma: Our experience based on a series of 12 cases» (en anglès). Eur Ann Otorhinolaryngol Head Neck Dis, 2018 Feb; 135 (1), pp: 17-20. DOI: 10.1016/j.anorl.2017.08.005. ISSN: 1879-730X. PMID: 28943211 [Consulta: 31 octubre 2021].
* ↑ Chauhan, R; Loewenstein, SN; Hassanein, AH «Rhinophyma: Prevalence, Severity, Impact and Management» (en anglès). Clin Cosmet Investig Dermatol, 2020 Ag 11; 13, pp: 537-551. DOI: 10.2147/CCID.S201290. PMC: 7429105. PMID: 32848439 [Consulta: 23 juliol 2021].
* ↑ Cabrini, G; La Torre, P; Buonamico, A; Quaternato, G, et al «A case report of giant rhinophyma» (en anglès). Otorhinolaryngol Head Neck Surg, 2018; 4, pp: 1-3. DOI: 10.15761/OHNS.1000194. ISSN: 2398-4937 [Consulta: 16 novembre 2019].
* ↑ Curnier A, Choudhary S «Rhinophyma: Dispelling the Myths» (en anglès). Plast Reconstr Surg, 2004 Ag; 114 (2), pp: 351-354. DOI: 10.1097/01.prs.0000131875.67987.69. ISSN: 0032-1052. PMID: 15277798 [Consulta: 9 agost 2019].
* ↑ Aldana, C; García, M; Cáceres, H «Rinofima con impotencia funcional ventilatoria: reporte de un caso» (en castellà). An Fac Cienc Méd (Asunción), 2012 Des; 45 (2), pp: 85-90. ISSN: 1816-8949 [Consulta: 6 agost 2019].
* ↑ Popa D, Osman G, Parvanescu H, Ciurea R, Ciurea M «The treatment of giant rhinophyma - Case Report» (en anglès). Curr Health Sci J, 2012 Gen; 38 (1), pp: 41-44. ISSN: 2067-0656. PMC: 3945259. PMID: 24778841 [Consulta: 6 agost 2019].
* ↑ Saqulain, G; Ahmed, J; Ahmed, Z «Rhinophyma Causing Feeding Difficulty-A Rare Case Report with Review of Literature» (en anglès). Journal of Islamabad Medical & Dental College, 2018 Jul; 7 (1), pp: 73-77. ISSN: 2227-3875 [Consulta: 19 octubre 2021].
* ↑ Kavoussi, H; Ramezani, M; Ahmadaghaei, F; Ghorbani, I; et al «Well-Circumscribed Localized-Rhinophyma as a Very Rare Presentation of Rhinophyma» (en anglès). Iran J Otorhinolaryngol, 2019 Set; 31 (106), pp: 323-326. ISSN: 2251-7251. PMC: 6764807. PMID: 31598502 [Consulta: 15 novembre 2019].
* ↑ Walter, S; Krueger, S; Ho, J; Reddy, KK «Unilateral rhinophyma: report of a case and review» (en anglès). Plast Aesthet Res, 2017 Mar 22; 4, pp: 49-53. DOI: 10.20517/2347-9264.2017.08. ISSN: 2349-6150 [Consulta: 17 novembre 2019].
* ↑ Zabbia, G; Melloni, C; Tripoli, M; Gulotta, E; et al «Basal cell carcinoma on rhinophyma: a case series analysis» (en anglès). Eur J Plast Surg, 2014 Des; 37 (12), pp: 643–646. DOI: 10.1007/s00238-014-0984-y. ISSN: 0930-343X [Consulta: 6 agost 2019].
* ↑ Costin, A; Goulão, J «Basal Cell Carcinoma Camouflaged by Rhinophyma» (en anglès). J Cutan Aesthet Surg, 2020 Abr-Jun; 13 (2), pp: 181-182. DOI: 10.4103/JCAS.JCAS_34_19. PMC: 7394117. PMID: 32792784 [Consulta: 23 juliol 2021].
* ↑ Taslîca, R; Georgescu, CV; Pătraşcu, V «Adenoid Cystic Basal Cell Carcinoma Arising in Rhinophyma» (en anglès). Curr Health Sci J, 2020; 46 (3), pp: 309-314. DOI: 10.12865/CHSJ.46.03.15. PMC: 7716756. PMID: 33304635 [Consulta: 24 agost 2021].
* ↑ Shatkin S Jr., Shatkin M, Smith K, Beland LE, Oppenheimer AJ «Diffuse Large B-cell Lymphoma Occurring with Rhinophyma: A Case Report» (en anglès). Cureus, 2018 Abr 25; 10 (4), pp: e2536. DOI: 10.7759/cureus.2536. PMC: 6017160. PMID: 29946504 [Consulta: 10 agost 2019].
* ↑ Lo Presti, M; Mazzella, C; Monfrecola, A; Falleti, J «Angiosarcoma mimicking rhinophyma» (en anglès). Dermatol Res Pract, 2010; Jun 6, pp: 365173. DOI: 10.1155/2010/365173. PMC: 2902059. PMID: 20631905 [Consulta: 23 juliol 2021].
* ↑ Geyton, T; Henderson, AH; Morris, J; McDonald, S «Nasal tip schwannoma mimicking rhinophyma» (en anglès). BMJ Case Rep, 2017; Des 20, pp: bcr2017223495. DOI: 10.1136/bcr-2017-223495. PMC: 5743884. PMID: 29269374 [Consulta: 19 octubre 2021].
* ↑ Hernández-Collazo AA, Ávila-Rangel A, Jiménez-Hernández IA, Santana-Rodríguez NR, et al «Tumores cutáneos malignos en rinofima» (en castellà). Dermatol Rev Mex, 2020 Set-Oct; 64 (5), pp: 606-612. ISSN 0185-4038 [Consulta: 24 juliol 2021].
* ↑ Kim, MJ; Kim, HS; Park, YM; Kim, HO «Squamous Cell Carcinoma Masquerading as Rhinophyma» (en anglès). Ann Dermatol, 2009 Feb; 21 (1), pp: 81–83. DOI: 10.5021/ad.2009.21.1.81. PMC: 2883379. PMID: 20548865 [Consulta: 1r agost 2020].
* ↑ Kola, E; Alimehmeti, M; Belba, G «Rhinophyma and Gnathophyma Concomitantly in a 54-Year-Old Female a Clinical-Histopathology Correlation and Review of the Literature» (en anglès). J Clin Rev Case Rep, 2018 Set 20; 3 (7), pp: 1-3. ISSN: 2573-9565 [Consulta: 29 agost 2019].
* ↑ Swanson, JR; Melton, JL «Otophyma» (en anglès). Loyola University Dermatology Medical Education Website, 1996; Des 16, pàgs: 1 [Consulta: 17 novembre 2019].
* ↑ Wollina U, Lotti T, Tchernev G «Otophyma, Rhinophyma and Telangiectatic Rosacea – A Rare Combination in a Female Patient» (en anglès). Open Access Maced J Med Sci, 2017 Jul 19; 5 (4), pp: 531-532. DOI: 10.3889/oamjms.2017.076. PMC: 5535676. PMID: 28785351 [Consulta: 30 agost 2019].
* ↑ Espinosa Reyes, JA; Parra Valencia, DP «Rinofima: una revisión de la literatura» (en castellà). Acta Otorrinolaringol Cir Cabeza Cuello, 2012 Jul-Set; 40 (3), pp: 220-227. ISSN 2539-0856. DOI: 10.37076/acorl.v40i3.213 [Consulta: 24 juliol 2021].
* ↑ Morandi EM, Verstappen R, Metzler J, Kronberger P, Pierer G, Djedovic G «An old problem with a new solution: Cost-effective, easy correction of rhinophyma using a disposable razor» (en anglès). Archives of Plastic Surgery, 2018 Set; 45 (5), pp: 490-492. DOI: 10.5999/aps.2017.01452. PMC: 6177633. PMID: 30282423 [Consulta: 6 agost 2019].
* ↑ Abushaala, A; Stavrakas, M; Khalil, H «Microdebrider-Assisted Rhinophyma Excision» (en anglès). Case Rep Otolaryngol, 2019 Nov 20; 2019, pp: 4915416. DOI: 10.1155/2019/4915416. PMC: 6925738. PMID: 31885991 [Consulta: 6 agost 2019].
* ↑ Baró, CJ; Gómez, R; Serrat, A «Láser CO2 en el tratamiento del rinofima» (en castellà). Acta Otorrinolaringol Esp, 2015 Gen-Feb; 66 (1), pp: 61-62. DOI: 10.1016/j.otorri.2013.06.009. ISSN: 1988-3013. PMID: 24332304 [Consulta: 6 agost 2019].
* ↑ Comeau V, Goodman M, Kober MM, Buckley C «Fractionated Carbon Dioxide Laser Resurfacing as an Ideal Treatment Option for Severe Rhinophyma: A Case Report and Discussion» (en anglès). J Clin Aesthet Dermatol, 2019 Gen; 12 (1), pp: 24-27. ISSN: 1941-2789. PMC: 6405248. PMID: 30881573 [Consulta: 6 agost 2019].
* ↑ Sahin, C; Turker, M; Celasun, B «Giant rhinophyma: Excision with coblation assisted surgery» (en anglès). Indian J Plast Surg, 2014 Set-Des; 47 (3), pp: 450-452. DOI: 10.4103/0970-0358.146663. PMC: 4292132. PMID: 25593440 [Consulta: 3 gener 2022].
* ↑ Iliev G, Ivanova P «Case report of surgical treatment of rhinophyma with coblation» (en anglès). J of IMAB, 2018 Gen-Mar; 24 (1), pp: 1932-1935. DOI: 10.5272/jimab.2018241.1932. ISSN: 1312-773X [Consulta: 3 gener 2022].
* ↑ Ponomarev IV, Topchiy SB, Klyuchareva SV, Pushkareva AE «Rhinophyma Treatment by Copper Vapor Laser With the Computerized Scanner» (en anglès). J Lasers Med Sci, 2019; 10 (2), pp: 153-156. DOI: 10.15171/jlms.2019.24. PMC: 6499565. PMID: 31360385 [Consulta: 8 agost 2019].
* ↑ Ranaweera, A; Gunson, T «Er:YAG laser treatment» (en anglès). DermNet NZ: Topics A–Z, 2014; Jul (rev), pàgs: 4 [Consulta: 19 desembre 2021].
* ↑ Badawi, A; Osman, M; Kassab, A «Novel Management of Rhinophyma by Patterned Ablative 2940nm Erbium:YAG Laser» (en anglès). Clin Cosmet Investig Dermatol, 2020 Des 11; 13, pp: 949-955. DOI: 10.2147/CCID.S286847. PMC: 7737936. PMID: 33335414 [Consulta: 13 setembre 2021].
* ↑ Mathis, J; Ibrahim, SF «Erbium-doped Yttrium Aluminium Garnet (Er:YAG) Laser Resurfacing Restores Normal Function and Cosmesis in Patients with Severe Rhinophyma» (en anglès). J Clin Aesthet Dermatol, 2019 Jul; 12 (7), pp: 28-33. ISSN: 1941-2789. PMC: 6715331. PMID: 31531160 [Consulta: 19 desembre 2021].
* ↑ Dhingra, PL. Diseases of Ear, Nose and Throat (en anglès). Elsevier, 4a ed. 2006. ISBN 9788131203279.
* ↑ Torresetti M, Scalise A, Di Benedetto G «Acellular dermal matrix for rhinophyma: Is it worth it? A new case report and review of literature» (en anglès). Int J Surg Case Rep, 2019 Maig; 59, pp: 120-123. DOI: 10.1016/j.ijscr.2019.05.013. PMC: 6536489. PMID: 31129434 [Consulta: 11 agost 2019].
* ↑ Arikan, OK; Muluk, NB; Cirpar, O «Treatment of rhinophyma with radiofrequency: a case report» (en anglès). B-ENT, 2010; 6 (3), pp: 209-213. ISSN: 1781-782X. PMID: 21090165 [Consulta: 31 octubre 2021].
* ↑ Barrantes Tijerina, M; Pérez Vasconcelos, M; Morel Fuentes, EJJ «Manejo del rinofima por medio de decorticación con radiofrecuencia (Ellman-Surgitron)» (en castella). An Med Asoc Med Hosp ABC, 2015; 60 (4), pp: 302-305. ISSN 0185-3252 [Consulta: 20 setembre 2021].
* ↑ Tambe SA, Nayak CS, Gala P, Zambare U, Nagargoje A «Management of Rhinophyma with Radio Frequency: Case Series of Three Patients» (en anglès). J Cutan Aesthet Surg, 2019 Abr-Jun; 12 (2), pp: 136-140. DOI: 10.4103/JCAS.JCAS_16_18. PMC: 6676810. PMID: 31413484 [Consulta: 30 agost 2019].
* ↑ PubChem «Isotretinoin» (en anglès). Compound Summary. National Center for Biotechnology Information, US National Library of Medicine, 2020 Jul 28; CID 5282379 (rev), pàgs: 51 [Consulta: 1r agost 2020].
* ↑ DrugBank «Azelaic acid» (en anglès). Canadian Institutes of Health Research/The Metabolomics Innovation Centre, 2021 Nov 17; DB00548 (rev), pàgs: 10 [Consulta: 18 novembre 2021].
* ↑ Rohrich, RJ; Griffin, JR; Adams Jr, WP «Rhinophyma: review and Update» (en anglès). Plastic and Reconstructive Surgery, 2002 Set 1; 110 (3), pp: 860-869. DOI: 10.1097/00006534-200209010-00023. ISSN: 0032-1052. PMID: 12172152 [Consulta: 9 agost 2019].

## Bibliografia

* Wollina, Uwe. Rhinophyma - unusual expression of simple-type keratins and S100A in sebocytes and abundance of VIP receptor-positive dermal cells (en anglès). Histol Histopathol, 1996 Gen; 11 (1), pp: 111-115. ISSN 0213-3911 PMID: 8720454 [Consulta: 12 desembre 2021].
* Nanda, V.; Garg, B.K.; Chittoria, R.; Biswass, G.; Sharma, R.K. Amyloidosis complicating rhinophyma (en anglès). Aesthetic Plastic Surgery, 2004; 28 (2), pp: 98-99. PMID: 15170247. DOI 10.1007/s00266-004-3104-8 [Consulta: 1r agost 2020].
* Rørdam, Ole Martin; Kjetil, Guldbakke. Rhinophyma: big problem, simple solution (en anglès). Acta Derm Venereol, 2011 Mar; 91 (2), pp: 188-189. PMID: 21103850. DOI 10.2340/00015555-0976 [Consulta: 28 setembre 2021].
* Roy, Marie-Christine. Opération nez rouge «Je vous jure, monsieur l’agent, je n'ai pas bu une goutte d’alcool!» (en francés). A: Formation continue, 2: La dermatologie et la médecine esthétique. Le Médecin du Quebec, 2011 Oct; 46 (10), pp: 33-40. ISSN 0025-6692 [Consulta: 12 agost 2021].
* Ovando Arcienega, Diego I.; Marcelo, Paredes Rojas; Eligio, Arcienga Llano. Rinofima - Auto injerto de piel total (en castellà). Rev Cient Cienc Méd, 2013; 16 (1), pp: 40-42. ISSN 2220-2234 [Consulta: 26 octubre 2025].
* Laun, Jake; Gopman, Jared; Elston, Joshua B.; Harrington, Michael A. Rhinophyma (en anglès). Eplasty, 2015 Maig 1; 15, pp: ic25. ISSN 1937-5719 PMID: 25987948 [Consulta: 6 agost 2018].
* Nuveen, Erik J.; Banki, Mohammad; Ferneini, Elie; Augter, Gary. Management of Rhinophyma (en anglès). The American Journal of Cosmetic Surgery, 2012 Jun 1; 29 (2), pp: 150-153. ISSN 0748-8068. DOI 10.5992/AJCS-D-11-00023.1 [Consulta: 9 agost 2018].
* De Seta, Daniele; Yoshie Russo, Francesca; De Seta, Elio; Filipo, Roberto. Basal cell carcinoma masked in rhinophyma (en anglès). Case Rep Otolaryngol, 2013 Jun 11; 2013, pp: 201024. PMID: 23841002. DOI 10.1155/2013/201024 [Consulta: 31 juliol 2020].
* de Siqueira Santos do Amaral, Maine Trece; Haddad, Alessandra; Nahas, Fabio Xerfan; Juliano, Yara; Ferreira, Lydia Masako. Impact of Fractional Ablative Carbon Dioxide Laser on the Treatment of Rhinophyma (en anglès). Aesthet Surg J, 2019 Mar 14; 39 (4), pp: NP68-NP75. PMID: 30204832. DOI 10.1093/asj/sjy234 [Consulta: 4 octubre 2021].
* Second, Julie; François, Severac; Adrien, Paix; Bernard, Cribier. Rhinophyma is associated with alcohol intake (en anglès). J Am Acad Dermatol, 2019 Jul; 81 (1), pp: 249-250. PMID: 30630023. DOI 10.1016/j.jaad.2018.12.046 [Consulta: 26 novembre 2021].
* Bachelet, Jean T.; Delafond, Clarence; Buchholzer, Samanta; Modarressi, Seyed A.; et al. Rhinophyma, modalités de prise en charge et risque oncologique (en francès). Rev Med Liege, 2019 Nov; 74 (11), pp: 606-610. PMID: 31729850 ISSN 0370-629X [Consulta: 5 setembre 2021]. Arxivat 4 de setembre 2015 a Wayback Machine.
* Sakhiya, Jagdish; Sakhiya, Dhruv; Sakhiya, Milan; Daruwala, Feral. Rhinophyma Successfully Treated with Ultra Plus CO2 Laser: Report of a Case and Literature Review (en anglès). Indian Dermatol Online J, 2020 Gen 24; 11 (4), pp: 619-622. PMID: 32832456. DOI 10.4103/idoj.IDOJ_385_19 [Consulta: 13 octubre 2021].
* Chellappan, Brinda; Castro, Jose. Management of severe rhinophyma with electrocautery dermabrasion – A case report (en anglès). Int J Surg Case Rep, 2020 Jun 18; 72, pp: 511-514. PMID: 32698277. DOI 10.1016/j.ijscr.2020.06.039 [Consulta: 10 novembre 2021].
* Chang, Daniel K.; Savetsky, Ira L.; Avashia, Yash J.; Rohrich, Rod J. A Safe, Modern Treatment of Rhinophyma: The 5-Step Technique (en anglès). Plast Reconstr Surg Glob Open, 2020 Jun 23; 8 (6), pp: e2620. PMID: 32766026. DOI 10.1097/GOX.0000000000002620 [Consulta: 20 setembre 2021].
* Kang, Jae Kyoung; Lee, Jae Seong; Choi, Jae Hyuck; Shin, Myoung Soo; Yun, Byung Min. Surgical treatment of rhinophyma using an ordinary bur (en anglès). Arch Craniofac Surg, 2020 Ag; 21 (4), pp: 264-267. PMID: 32867419. DOI 10.7181/acfs.2020.00199 [Consulta: 29 juliol 2021].
* Saad, Mona; Matteucci, Paolo. A very severe case of rhinophyma requiring a three-stage reconstruction with a forehead flap (en anglès). Ann R Coll Surg Engl, 2020 Oct; 102 (8), pp: e219-e222. PMID: 32808811. DOI 10.1308/rcsann.2020.0164 [Consulta: 6 novembre 2021].
* Chowdhary, Stuti; Alexander, Arun. Giant Rhinophyma (en anglès). BMJ Case Reports, 2021 Gen 11; 14 (1), pp: e239860. PMID: 33431478. DOI 10.1136/bcr-2020-239860 [Consulta: 23 juliol 2021].
* Kiehlmann, Marcus V.; Morandi, Evi M.; Kühn, Shafreena; Spennato, Stefano; et al. Tangential Excision of Rhinophyma with the Disposable Razor Blade: Simple and Cost Efficient with Aesthetically Good Results (en anglès). J Cutan Aesthet Surg, 2021; 14 (1), pp: 72-76. PMID: 34084011. DOI 10.4103/JCAS.JCAS_139_20 [Consulta: 23 juliol 2021].
* Chlebicka, Iwona; Stefaniak, Aleksandra A.; Bieniek, Andrzej; Matusiak, Łukasz; et al. Basal cell carcinoma within rhinophyma: coincidence or relationship? (en anglès). Postepy Dermatol Alergol, 2021 Oct; 38 (5), pp: 855-857. PMID: 34849134. DOI 10.5114/ada.2020.99367 [Consulta: 5 desembre 2021].
* Pogorzelska-Dyrbuś, Joanna; Sosnowski, Marek; Szepietowski, Jacek C. Rosacea fulminans with rhinophyma and severe eye complications in a young woman treated with isotretinoin (en anglès). Postepy Dermatol Alergol, 2021 Oct; 38 (5), pp: 903-905. PMID: 34849142. DOI 10.5114/ada.2020.94743 [Consulta: 9 gener 2021].

## Enllaços externs

* El rinofima del sayón A: Un dermatólogo en el museo; Sierra Valentí, X. 2017, Mar 17 (en castellà)
* J.P. Morgan and His Giant, Knobbly, Purple Nose Today I Found Out; Smallwood, K. 2016, Jul 7 (en anglès)